Diari Oficial de la Generalitat Valenciana


Sumari del DOGV 9913, del 12-08-2024 (2024/7543)

ACORD de 22 de maig de 2024, de les universitats públiques valencianes, pel qual es convoquen els V Premis a la Creació de les Universitats Públiques Valencianes (PRECREA).
----------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7543

CVE
:   MMRU-O-8820-9819

Data del document
:   05-07-2024

Organisme emissor
:   Universitat Miguel Hernández d'Elx

Tipus de document
:   Acord

Anàlisi jurídica

 Descriptors 

:   * Universitat Miguel Hernández d'Elx
    * Universitat d'Alacant
    * Universitat de València
    * Universitat Jaume I de Castelló
    * Universitat Politècnica de València
    * universitat
    * distinció honorífica

Les universitats públiques valencianes, atés el que disposa l’article 2.2 de la Llei orgànica 2/2023, de 22 de març, del sistema universitari, en el sentit que «són funcions de les universitats: a) L’educació i formació de l’estudiantat a través de la creació, el desenvolupament, la transmissió i l’avaluació crítica del coneixement científic, tecnològic, social, humanístic, artístic i cultural, així com de les capacitats, competències i habilitats inherents a aquest; b) La preparació per a l’exercici d’activitats professionals que exigisquen l’aplicació i actualització de coneixements i mètodes científics, tecnològics, socials, humanístics, culturals i per a la creació artística; c) La generació, el desenvolupament, la difusió, la transferència i l’intercanvi del coneixement i l’aplicabilitat de la investigació en tots els camps científics, tecnològics, socials, humanístics, artístics i culturals; d) La promoció de la innovació a partir del coneixement en els àmbits socials, econòmics, mediambientals, tecnològics i institucionals; e) La contribució al benestar social, al progrés econòmic i a la cohesió de la societat i de l’entorn territorial en què estiguen inserides, així com a la promoció de les seues llengües oficials, a través de la formació, la investigació, la transferència i intercanvi del coneixement i la cultura de l’emprenedoria, tant individual com col·lectiva, a partir de fórmules societàries convencionals o d’economia social; f) La generació d’espais de creació i difusió de pensament crític; g) La transferència i intercanvi del coneixement i de la cultura al conjunt de la societat a través de l’activitat universitària i la formació permanent o al llarg de la vida del conjunt de la ciutadania; h) La formació de la ciutadania a través de la transmissió dels valors i principis democràtics; i) El foment de la participació de la comunitat universitària i de la ciutadania en activitats promogudes per entitats de voluntariat i del tercer sector que estiguen en línia amb els principis i valors del sistema universitari; j) Les altres funcions que se’ls atribuïsquen legalment», assumeixen aquest mandat i, entre altres iniciatives, convoquen els V Premis a la Creació de les Universitats Públiques Valencianes (PRECREA).

Aquests premis estan destinats a guardonar la tasca cultural duta a terme per persones, col·lectius o institucions en l’àmbit de la Comunitat Valenciana. Hi ha cinc categories diferents:

Premi Carles Santos d’Arts Escèniques, atorgat per la Universitat de València

Premi José M. Yturralde de Disseny i Creativitat Tecnològica, atorgat per la Universitat Politècnica de València

Premi Isabel-Clara Simó de Creació i Traducció Literàries, atorgat per la Universitat d’Alacant

Premi Matilde Salvador de Música, atorgat per la Universitat Jaume I de Castelló

Premi Juana Francés d’Arts Plàstiques i Visuals, atorgat per la Universitat Miguel Hernández d’Elx

Bases

1. Els Premis a la Creació de les Universitats Públiques Valencianes s’atorguen com a reconeixement a la tasca meritòria dels guardonats o de les guardonades en cadascuna de les categories descrites, posada de manifest preferentment a través d’una obra o d’una actuació feta pública o representada durant l’any anterior o, en casos excepcionals degudament motivats, també es poden atorgar com a reconeixement a una trajectòria professional.

2. Els premis s’atorguen a partir de les activitats de creació cultural realitzades per persones físiques o col·lectius susceptibles de ser considerats com a creadors, qualsevol que en siga la personalitat jurídica.

3. Per a concedir els premis es té en compte la qualitat de les obres, així com la seua significació quant a l’excel·lència i la innovació de la vida cultural i artística valenciana.

4. Aquests premis tenen caràcter honorífic i, en conseqüència, no tenen dotació econòmica.

5. Cada premi el decideix un jurat integrat per un nombre de membres no inferior a tres ni superior a cinc, designats pel rector o rectora de cada universitat que lliure el premi, a proposta de cadascuna de les vicerectores respectives encarregades de l’àrea de Cultura.

En els jurats hi ha d’haver almenys dues persones de prestigi reconegut en les activitats objecte de cada guardó, de manera que quede garantida al màxim la idoneïtat, la competència i la independència dels jurats.

6. En les propostes dels jurats s’ha de vetlar per mantindre la paritat i, en general, el Codi de Bones Pràctiques en la Cultura Valenciana (<http://www.ceice.gva.es/es/codi-bones-practiques>).

7. La presidència dels jurats és exercida per les vicerectores competents en la matèria, que poden delegar en persones que les representen.

8. Les vicerectores respectives han de designar, com a secretari o secretària de cadascun dels jurats, amb veu però sense vot, un funcionari de la seua universitat.

9. Els membres dels jurats tenen dret a percebre les gratificacions corresponents als seus treballs d’assessorament i, si és el cas, les despeses de locomoció i allotjament.

10. Les candidatures als V Premis a la Creació de les Universitats Públiques Valencianes (PRECREA 2024) poden ser proposades pels membres del jurat, i també per entitats culturals o professionals relacionades amb les activitats artístiques o culturals objecte de cada premi o per persones guardonades en edicions anteriors, mitjançant propostes raonades adreçades als vicerectorats competents de cada universitat en funció de la categoria del premi.

11. Les candidatures proposades han d’acreditar-ne, entre els mèrits, la màxima exemplaritat i demostrar-ne de manera fefaent la transcendència.

12. Perquè les entitats culturals o professionals relacionades amb les activitats artístiques o culturals objecte de cada premi proposen candidatures, han de remetre l’imprés oficial adjunt emplenat o un escrit que expose clarament els mèrits extraordinaris de la candidatura.

En qualsevol cas, a la proposta de candidatura s’hi poden adjuntar els documents que es consideren oportuns per a acreditar els mèrits de la candidatura i aportar-hi dades rellevants i informació complementària, així com altres suports i adhesions.

13. En cap cas, la concessió del premi implica cessió o limitació dels drets de propietat intel·lectual de l’autor o autora.

14. La decisió del jurat és inapel·lable.

Membres del jurat que decidiran el Premi Carles Santos d’Arts Escèniques, atorgat per la Universitat de València:

Presidenta: Ester Alba Pagán, vicerectora de Cultura i Societat de la Universitat de València.

Vocal 1: Álvaro López Jamar, director general de l’Institut Valencià de Cultura IVC de la Generalitat Valenciana, o persona en qui delegue.

Vocal 2: Adela Cortijo Talavera, directora del Servei de Cultura Universitària de la Universitat de València.

Secretari: Domingo Pujante, responsable de l’Aula d’Arts Escèniques de la Universitat de València.

Membres del jurat que decidiran el Premi José M. Yturralde de Disseny i Creativitat Tecnològica, atorgat per la Universitat Politècnica de València:

Presidenta: Salomé Cuesta Valera, vicerectora d’Art, Ciència, Tecnologia i Societat.

Vocal 1: Manuel Conde Rodríguez, director de Radiante Light Art Studio, Premi IV Precrea 2023.

Vocal 2: José María Yturralde, llicenciat i doctor en Belles Arts.

Secretària: Lola Gil Collado, tècnica superior de l’Àrea d’Acció Cultural de la UPV.

Membres del jurat que decidiran el Premi Isabel-Clara Simó de Creació i Traducció Literàries, atorgat per la Universitat d’Alacant:

Presidenta: Catalina Iliescu Gheorghiu vicerectora de Cultura, Esports i Extensió Universitària de la Universitat d’Alacant.

Vocal 1: Gràcia Jiménez, poeta i escriptora.

Vocal 2: Gabriel Sansano Belso, catedràtic de Filologia Catalana de la Universitat d’Alacant.

Secretària: Carmen Cobela Puig, directora del Servei de Cultura de la Universitat d’Alacant.

Membres del jurat que decidiran el Premi Matilde Salvador de Música, atorgat per la Universitat Jaume I de Castelló:

Presidenta: Carmen Lázaro Guillamón, vicerectora de Cultura, Llengües i Societat.

Vocal 1: Vicent Campos Campos, director del Conservatori de Música Salvador Seguí de Castelló.

Vocal 2: José Vicente Ramón, gerent de la Fundació Dàvalos-Fletcher.

Secretari: Albert López Monfort, coordinador del Servei d’Activitats Socioculturals.

Membres del jurat que decidiran el Premi Juana Francés d’Arts Plàstiques i Visuals atorgat per la Universitat Miguel Hernández d’Elx:

Presidenta: María Asunción Amorós Marco, vicerectora de Cultura, Igualtat i Diversitat de la Universitat Miguel Hernández d’Elx.

Vocal 1: Jorge López Enrique, director d’art i director de la galeria Jorge López.

Vocal 2: María Tinoco Suárez, comissària independent i docent.

Secretària: Ilda Rosa Caeiro Arias, tècnica de cultura i gestora cultural de la Universitat Miguel Hernández.

La data de presentació de candidatures és des de l’endemà de la publicació de la present convocatòria en el DOGV fins al 30 de setembre de 2024.

*FORMULARI DE SOL·LICITUD PER A OPTAR ALS V PREMIS PRECREA 2024*

CATEGORIA TRIADA

Premi PRECREA (1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

> > (1) Carles Santos d’Arts Escèniques (UV); José M. Yturralde de Disseny i Creativitat (UPV); Isabel-Clara Simó de Creació i Traducció Literàries (UA); Matilde Salvador de Música (UJI), Juana Francés d’Arts Plàstiques i Visuals (UMH).

DADES SOBRE LA PERSONA CANDIDATA AL GUARDÓ:

Nom i cognoms\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adreça\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Codi postal\_\_\_\_\_\_\_\_\_ Localitat\_\_\_\_\_\_\_\_\_\_\_\_\_\_\_\_\_\_\_\_\_\_

Adreça electrònica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telèfon\_\_\_\_\_\_\_\_\_\_\_\_\_\_\_\_\_\_\_\_

CANDIDATURA PROPOSADA PER:

Nom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Càrrec\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Institució \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adreça\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Codi postal\_\_\_\_\_\_\_\_\_ Localitat\_\_\_\_\_\_\_\_\_\_\_\_\_\_\_\_\_\_\_

Adreça electrònica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Telèfon\_\_\_\_\_\_\_\_\_\_\_\_\_\_\_\_\_\_\_\_

Signatura o segell de qui realitza la proposta

MÈRITS QUE S’AL·LEGUEN EN FAVOR DE LA CANDIDATURA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOCUMENTS QUE S’ADJUNTEN A LA CANDIDATURA, SI ÉS EL CAS:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ENVIEU-HO A:

Premi Carles Santos d’Arts Escèniques (UV): [tqpujkt.wvasari@qn.ke](mailto:olbqlfd.apysznf@ri.sp)

Premi José M. Yturralde de Disseny i Creativitat (UPV): [btfvo@ytx.zp](mailto:wikoc@qcn.gl)

Premi Isabel-Clara Simó de Creació i Traducció Literàries (UA): [nf.cuyuqlm@ir.on](mailto:xj.getzncu@lw.jq)

Premi Matilde Salvador de Música (UJI): [dyqi@xti.bg](mailto:ibrw@ngb.ge)

Premi Juana Francés d’Arts Plàstiques i Visuals (UMH): [bwn.xhn@lhj.mx](mailto:sgy.jll@mxn.gz)

  

València, 5 de juliol de 2024

María Asunción Amorós Marco

Vicerectora de Cultura, Igualtat i Diversitat de la Universitat Miguel Henández d'Elx

Ester Alba Pagán

Vicerectora de Cultura i Societat de la Universitat de València

Salomé Cuesta Valera

Vicerectora d'Art, Ciència, Tecnologia i Societat de la Universitat Politècnica de València

Catalina Iliescu Gheorghiu

Vicerectora de Cultura, Esports i Extensió Universitària de la Universitat d'Alacant

Carmen Lázaro Guillamón

Vicerectora de Cultura, Llengües i Societat de la Universitat Jaume I de Castelló

Esta disposició conté annexos. Consulteu-ne la versió en PDF.